Source: https://e-justice.europa.eu/content_ordinary_courts-18-nl-en.do?clang=sl&mtContentRequested=1
Timestamp: 2020-02-27 00:07:22+00:00
Document Index: 7820790

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

Redna sodišča - Nizozemska
Na tej strani so na voljo informacije o organizaciji rednih sodišč na Nizozemskem.
Večina sodnih postopkov se začne pri okrožnem sodišču (rechtbank). Nizozemska ima 11 okrožnih sodišč.
Vsako sodišče sestavlja več oddelkov:
civilno pravo (spori med državljani);
upravno pravo (spori med državljani in vlado);
kazensko pravo (kazniva dejanja);
lokalne zadeve (kantonzaken, na primer v zvezi z najemninami, dolgovi, pritožbami zoper kazni za prometne prekrške, delovnopravnimi spori in manjšimi kaznivimi dejanji).
Stranka v postopku, ki ne soglaša z odločitvijo okrožnega sodišča, se lahko pritoži. Kazenske in civilne zadeve bo obravnavalo eno od štirih pritožbenih sodišč (gerechtshoven). V upravnih zadevah lahko, odvisno od predmeta, pritožbo obravnava:
pritožbeno sodišče;
Višje sodišče za zadeve s področja socialnega varstva in javnih uslužbencev (Centrale Raad van Beroep);
Višje upravno sodišče za gospodarske zadeve (College van Beroep voor het bedrijfsleven);
Oddelek za upravne spore (Afdeling bestuursrechtspraak) pri Državnem svetu (Raad van State).
Vrhovno sodišče (Hoge Raad)
Vrhovno sodišče Nizozemske je najvišje sodišče na Nizozemskem na področju civilnega, kazenskega in davčnega prava. Vrhovno sodišče lahko razveljavi sodne odločbe, zlasti odločbe pritožbenih sodišč (zoper katere je mogoče na vrhovnem sodišču vložiti kasacijsko pritožbo). Vrhovno sodišče je odgovorno tudi za zagotavljanje pravne enotnosti in razvoja nizozemskega prava.
Več informacij o organizaciji sodnega sistema je na voljo na spletni strani rechtspraak.nl.
Sodišča objavijo velik del izdanih odločb in sodb, ki so javnosti na voljo v podatkovni zbirki na spletišču rechtspraak.nl.
Nizozemski sodni sistem in vrhovno sodišče Nizozemske
Informacije o nizozemskem sodnem sistemu (v angleščini)